**Udruženje/udruga BH novinari pod pokroviteljstvom UNIQA osiguranja organizuje Konkurs za medijski doprinos informisanju o značaju osiguranja u BiH pod nazivom “UNIQA Press Award”**

**Konkurs za novinare/ke i blogere/ke**

Konkurs „UNIQA Press Award“ za najbolji objavljeni novinski članak, radio prilog, TV prilog, web objavu i blog priču organizuje Udruženje/udruga BH novinari pod pokroviteljstvom UNIQA osiguranja i trajaće od 15. novembra 2018. godine do 15. februara 2019. godine.

**Uslovi za učestvovanje**

Konkursom su obuhvaćeni novinski članci, TV i radio prilozi/istraživačke priče, web objave i blog priče (u daljem tekstu članci i prilozi) koji su objavljeni u medijima tokom 2018. godine i do 15.02.2019. godine. Članci i prilozi moraju biti objavljeni u medijima čija se sjedišta i predstavništva nalaze na teritoriji Bosne i Hercegovine.

Svi novinari i autori članaka ili priloga imaju jednaka prava učestvovanja na konkursu.

Na konkursu nemaju pravo da učestvuju zaposlenici UNIQA osiguranja i povezanih lica sa UNIQA-om, fizička lica koja sa UNIQA-om imaju zaključen ugovor o posredovanju / zastupanju u osiguranju i fizička lica zaposlena kod pravnih lica sa kojima UNIQA ima zaključen ugovor o posredovanju / zastupanju u osiguranju, sva druga fizička lica koja se sa UNIQA-om nalaze u ugovornom odnosu po bilo kojem drugom osnovu, zaposleni u Sekretarijatu Udruženja/udruge BH novinara, UNIQA osiguranju, uključujući članove njihovih porodica (supružnici, partneri, djeca rođena i usvojena, roditelji, braća, sestre, polubraća, polusestre) i članove njihovih domaćinstva.

Članci i prilozi se po sadržaju moraju odnositi na temu iz oblasti osiguranja (vrste osiguranja, prednosti i koristi osiguranja), a poziv za učešće i pravila konkursa biće poslata e-mail-om urednicima i redakcijama.

Pravila konkursa će biti objavljena u tri štampana medija, kao i na web stranici organizatora BH novinara [bhnovinari.ba](http://bhnovinari.ba/bs/) i web stranici pokrovitelja konkursa UNIQA osiguranja [www.uniqa.ba](http://www.uniqa.ba).

Autori/ce, urednici/ce, blogeri/ce i aktivisti/ce mogu dostaviti više od jednog medijskog sadržaja koji ispunjavaju uslove konkursa.

Po jedna nagrada će biti dodijeljena za najbolji novinarski članak ili drugo novinarsko djelo u svakoj od pet kategorija:

1. **Članak u štampi**
2. **Članak na web portalu**
3. **Televizijska priča**
4. **Radio istraživačka priča**
5. **Blog priča**

Da bi se dodijelile nagrade za kategorije: članak u štampi, članak na web portalu, radio istraživačka priča i blog priča, potrebno je da bude prijavljeno minimalno pet radova razlilčitih autora. Za kategoriju televizijska priča minimalni broj prijava je tri rada različitih autora.

**Trajanje konkursa i proces ocjene radova**

Žiri će voditi računa o regularnosti izbora za najbolji objavljeni članak i prilog. Žiri će činiti sljedeći članovi: predstavnik BH Novinara, predstavnik Vijeća za štampu, predstavnik Regulatorne agencije za komunikaciju, predstavnik UNIQA osiguranja, predstavnik agencije Communis S Media.

Žiri će izbor članaka i priloga uraditi na osnovu ukupnog pregleda prijavljenih članaka i priloga. Članovi žirija će članke i priloge bodovati ocjenama od 1 (jedan) do 5 (pet) poena, a na osnovu sljedećih kriterija:

* Najbolje predstavljen značaj svih vrsta i usluga osiguranja u Bosni i Hercegovini;
* Analitički i istraživački pristup temi osiguranja;
* Pošten, sveobuhvatan i objektivan pristup u kreiranju autorskog sadržaja, što uključuje obavezno korištenje više različitih izvora i više različitih perspektiva odabrane teme;
* Inovativan i moderan stil pisanja za novine, web i blog/audio-vizualna prezentacija za radio i televiziju i web;
* Članak o osiguranju koji se izdvaja po svojoj informativnosti i sadržaju.

**Zahtjevi konkursa za novinare/ke i blogere/ke**

Članak u štampi ili na internet portalu mora biti originalan i njegova dužina mora biti najmanje 3.600 znakova.

Televizijska priča mora biti informativna i trajati od 100 sekundi do 4 minute u obliku TV izvještaja.

Radio istraživačka priča može trajati od 100 sekundi do 4 minute, ovisno o karakteru emitovanog materijala.

Blog priča mora biti originalna i njena dužina mora biti najmanje 3.600 znakova.

Dostavljeni novinarski rad mora biti objavljen, imati potpis autora i odgovarati rasponu od istraživačke priče do izvještaja ili komentara/opservacije autora. Sva dostavljena ostvarenja moraju biti u kontekstu Bosne i Hercegovine i poštovati navedene zahtjeve. Prijava treba sadržavati podatke o autoru/ici i link za objavljeni rad koji treba dostaviti na e- mail adresu: [bhnovinari@bhnovinari.ba](mailto:bhnovinari@bhnovinari.ba) sa naznakom „Za konkurs za novinare/ke i blogere/ke”.

Rok za dostavu prijava je 15.02.2019. godine.

**Nagrade konkursa**

Najbolja ostvarenja biće nagrađena iznosom od po 1.000,00 KM na potrošačkoj kartici Raiffeisen banke. Nagrade dobitnicima biće predate najkasnije 30 dana nakon proglašenja najboljih članaka i priloga. Prava pobjednika se ne mogu prenijeti na treće lice.

**Odgovornost**

Organizatori i pokrovitelj se obavezuju da neće koristiti novinarske radove prijavljene na konkurs u druge i komercijalne svrhe, bez prethodne saglasnosti autora članka ili priloga. Organizator i pokrovitelj konkursa ne snose nikakvu odgovornost u slučaju eventualnih sporova koji se tiču vlasništva nad objavljenim člancima i prilozima.

**Medijska pokrivenost**

Pobjednik konkursa pristaje da učestvuje u javnim događajima koje organizator i/ili pokrovitelj konkursa realizuje u vezi sa konkursom, uključujući davanje izjava za medije, pojavljivanje na televiziji, kao i korištenje slika u medijskim izveštajima, oglašavanju konkursa, itd.

**Prekid konkursa**

Konkurs može biti prekinut / otkazan u slučaju da u razdoblju trajanja nastupe okolnosti koje se u trenutku donošenja odluke o organizovanju Konkursa ne mogu predvidjeti, niti se na te okolnosti može utjecati, a takve okolnosti imaju ili bi mogle imati negativan utjecaj na poslovanje organizatora i/ili pokrovitelja, kao i uticati na proces odvijanja konkursa, regularnost konkursa i mogućnost organizatora da dodijeli nagrade na način predviđen ovim konkursom. U slučaju nastupa okolnosti iz prethodne rečenice, sudionici će biti obaviješteni o prekidu Konkursa, putem web stranice [www.bhnovinari.ba](http://www.bhnovinari.ba) i web stranice [www.uniqa.ba](http://www.uniqa.ba)